અમદાવાદ: નાગરિકોના હક્ક-અધિકારની જાળવણી તેમજ રાજ્યના સંતુલિત વિકાસ અને નવસર્જન ગુજરાત માટે મતદારોને કોંગ્રેસના ઉમેદવારોને જીતાડવા માટે પ્રદેશ પ્રમુખ ભરતસિંહ સોલંકીએ જાહેર અપીલ કરી જણાવ્યું હતું કે ગુજરાતના ઈતિહાસમાં ભાજપ સરકાર સૌથી ભ્રષ્ટ સરકાર છે. ભાજપના શાસકોના ગેરવહીવટ, બિનઆયોજન, ભ્રષ્ટાચારી વલણ અને બેફામ મોંઘવારીથી પરેશાન નાગરિકોને શહેરમાં પાયાગત સુવિધા મળે, જાહેરાતોને બદલે જાહેર હીતનું શાસન આપવા કોંગ્રેસ પક્ષ પ્રતિબદ્ધ હોવાનું જણાવ્યું હતું.